Dendang Perantau (filem)

Filem Dendang Perantau merupakan sebuah filem Melayu yang diterbitkan di Malaysia pada 1979. Filem Dendang Perantau diterbitkan dalam bentuk filem warna.

Filem Dendang Perantau mula ditayangkan pada 1979 di pawagam seluruh negara. Menampilkan Latif Ibrahim, Uji Rashid, Hail Amir, Teh Faridah dan ramai lagi.

 Pengarah 
Filem Dendang Perantau diarah oleh pengarah Dato' Haji Jamil Sulong pada 1979.

 Sinopsis 
Des Iskandar yang berasal dari Indonesia sedang menuntut di sebuah universiti di Malaysia. Dia berkenalan dengan Faridah setelah menyelamatkannya dari mati lemas. Iskandar menceritakan kisah cinta lamanya dengan Emilia. Des dan Emilia belajar di kampus yang sama. Hubungan mereka tidak direstui oleh ayah Emilia kerana mementingkan kekayaan. Datuk Ariff iaitu ayah Emilia bercadang menjodohkan Emilia dengan Wan Farid- anak Wan Kamarul yang merupakan rakan kongsi perniagaannya. Emilia meminta diputuskan pertunangannya dengan Wan Farid kerana dia seorang kaki samseng dan memukul Des. Pada suatu hari ayah Des datang ke Malaysia untuk membuat perbincangan perniagaan dengan Datuk Ariff. Barulah Datuk Ariff tahu yang Des juga datang dari keluarga yang kaya dan dia mula menyukainya. Ayah Des (Pak Hasbullah) juga berkenan untuk bermenantukan Emilia. Namun sewaktu Des pulang ke Medan untuk bercuti semester, tanpa diduga Emilia telah meninggal dunia dalam satu kemalangan jalan raya.

 Pelakon 
 Latif Ibrahim sebagai Des Iskandar
 Uji Rashid sebagai Emilia
 Hail Amir sebagai Wan Farid
 Teh Faridah sebagai Faridah
 Ade Nirmala sebagai Erni
 S. Roomai Noor sebagai Dato’ Arif
 Umi Kalthum sebagai Datin Adila
 Mahmud Jun sebagai Wan Kamarul
 Normadiah sebagai Siti
 Yusof Latiff sebagai Pak Hasbullah
 Wahid Satay sebagai Wahid
 R. Jaafar sebagai Dol
 Yusni Jaafar sebagai Yam
 Param sebagai Param
 Amran Kenit
 Lim Goh Poh
 Julie Dahlan
 Azlina Aziz sebagai Rakan Emilia, tetamu majlis hari jadi
 Liza Aziz sebagai Rakan Emilia, tetamu majlis hari jadi

 Anugerah dan pencalonan 
Festival Filem Asia Pasifik ke 22 (Pusan):-
 Filem Tragedi Terbaik - menang
 Rakaman Terbaik (Peter Lim / 
 Zulkifli Salleh) - menang

Festival Filem Malaysia Pertama (1980):-
 Pelakon Wanita Terbaik (Uji Rashid)- calon unggulan
 Pelakon Pembantu Lelaki Terbaik (Hail Amir) - calon unggulan

 Lihat juga 
 Filem Malaysia tahun 1979

 Rujukan 

 Pautan luar 


Kategori:Filem 1979
Kategori:Filem Malaysia tahun 1979
Kategori:Filem arahan Jamil Sulong
Kategori:Filem bahasa Melayu